CELEX: 62013CN0223
Language: et
Date: 2013-04-25 00:00:00
Title: Kohtuasi C-223/13: 25. aprillil 2013 esitatud hagi — Madalmaade Kuningriik versus Euroopa Komisjon

29.6.2013   
            
            
               ET
            
            
               Euroopa Liidu Teataja
            
            
               C 189/10
            
         25. aprillil 2013 esitatud hagi — Madalmaade Kuningriik versus Euroopa Komisjon
   (Kohtuasi C-223/13)
   2013/C 189/20
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: M. K. Bultermann ja J. Langer)
   
      Kostja: Euroopa Komisjon
   
      Hageja nõuded
   
   Hageja palub:
   
               —
            
            
               esimese võimalusena tühistada komisjoni 1. veebruari 2013. aasta määrus (EL) nr 93/2013, millega kehtestatakse üksikasjalikud eeskirjad nõukogu määruse (EÜ) nr 2494/95 (tarbijahindade harmoneeritud indeksite kohta) rakendamiseks seoses omaniku kasutuses olevate eluasemete hinnaindeksi loomisega (ELT L 33, lk 14), kui määruse nr 93/2013 artikli 4 lõiget 1 ei ole võimalik eraldada määruse teistest sätetest;
            
         
               —
            
            
               teise võimalusena tühistada määruse nr 93/2012 artikli 4 lõige 1;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   
                
            
            
               Esimene väide:
               Määruse nr 2494/95 (1) artikli 5 lõike 3 ja Euroopa Kohtu praktika rikkumine, kuna määruse nr 93/2013 artikli 4 lõike 1 kohaselt on Eurostat — ja mitte komisjon kui EL-i organ — selleks asutuseks, mis koostab õiguslikult siduva juhendi.
            
         
                
            
            
               Teine väide:
               ELTL artikli 338 lõike 1 rikkumine, kuna määruse nr 93/2013 artikli 4 lõige 1 näeb statistilise informatsiooni kokkupanemiseks ette juhendi ja mitte ühe ELTL artiklis 288 ette nähtud õigusaktidest.
            
         
                
            
            
               Kolmas väide:
               Määruse nr 2494/95 artikli 5 lõike 3 ja artikli 14 lõike 3 rikkumine koostoimes otsuse 1999/468 (2), artikliga 5a, kuna määruse nr 93/2013 artikli 4 lõikes 1 on ette nähtud teistsugune menetlus kui määruses nr 2494/95 nõutud tavamenetlus koos kontrolliga.
            
         
                
            
            
               Neljas väide:
               ELTL artiklite 290 ja 291 rikkumine koostoimes määrusega nr 182/2011 (3), kuna juhendi koostamiseks ja väljatöötamiseks ei ole ette nähtud ELTL artiklis 290 või ühte määruses nr 182/2011 ette nähtud menetlustest.
            
         
      (1)  EÜT L 257, lk 1; ELT eriväljaanne 10/01, lk 39.
   
      (2)  Nõukogu 28. juuni 1999. aasta otsus, millega kehtestatakse komisjoni rakendusvolituste kasutamise menetlused (EÜT L 184, lk 23; ELT eriväljaanne 01/03, lk 124).
   
      (3)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, lk 13).